Gennem Kristus opfattes han af de fleste kristne også som en far i en personlig forstand for alle [[dåb|døbte]]. I [[Matthæusevangeliet]] siger Kristus: ''"Alt har min Fader overgivet mig, og ingen kender Sønnen undtagen Faderen, og ingen kender Faderen undtagen Sønnen og den, som Sønnen vil åbenbare ham for."''<ref>Matt.11,27</ref> Dette skriftsted tolkes i de dominerende retninger indenfor kristen teologi som et tegn på, at faderskabet er en iboende del af Guds natur og et evigvarende forhold. Dette faderforhold blev af Kristus styrket gennem bønnen, idet Jesus lærte disciplene [[Fader vor|Fadervor]], hvor man henvender sig til Gud som til en faderskikkelse.
Teologi